cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:.HIV/503-1/2018  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2018. január 17.-i nyilvános rendkívüli ülésére**

**Tárgy:** Pályázat benyújtása a Magyar Kézilabda Szövetség Országos Tornaterem Felújítási Programjához

**Az előterjesztő:** Papp Gábor polgármester

**Készítette:**  Kránitz Patrícia pályázati ügyintéző

**Megtárgyalta:**

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat pályázatot szeretne benyújtani 2018. január 22.-iga Magyar Kézilabda Szövetség Országos Tornaterem Felújítási Programjában a IV. pályázati kategóriában kültéri kézilabda program keretében. A sportcsarnok mögötti műfüves focipálya az elmúlt 10 évben leamortizálódott, így a felújítása szükségesé vált. Mivel a focipályák átcsoportosításra kerültek a Sport utcai sporttelepre, ezért kézenfekvőbb lenne egy kézilabdapálya létrehozása.

A Magyar Kézilabda Szövetség (a továbbiakban: MKSZ) folytatva a 2015/2016-os támogatási időszakban megkezdett létesítmény-fejlesztéseket, újabb tornaterem/tornacsarnok felújítási, valamint strandkézilabda pályaépítési programot támogató nyílt pályázatot hirdetet meg. A pályázat célja a leromlott állapotba került, kézilabdázásra alkalmas sportcsarnokok, tornatermek korszerűsítése, strandkézilabda pályák fejlesztése, kültéri kézilabda pályák építésére irányuló fejlesztés lehetősége és ezáltal a kézilabda utánpótlás-nevelés infrastrukturális feltételeinek javítása, a sportág tömegesítésének elősegítése érdekében.

Az MKSZ a pályázat keretében, a szakszövetség által meghatározott típustervnek megfelelő műszaki paraméterek szerinti, kültéri kézilabdázásra alkalmas pályák létrehozását támogatja.

A pályaépítés a következő együttes műszaki tartalommal kerül kiírásra:

* Meglévő alépítmény kialakítása, javítása, helyreállítása, vízelvezetés kiépítése;
* 22 m x 42 m méretű elemes sportpálya burkolat minősített, UV-álló műanyag burkolattal; modul sportpadló minimális vastagsága 15 mm;
* Játéktér felfestés;
* Labdafogó háló tartószerkezettel;
* 1,1 m magas palánkrendszer;
* 2 db szabvány méretű, rögzített kézilabda kapu hálóval.

A pályázat keretében kizárólag a nem építési engedély köteles beruházások támogatottak.

Az MKSZ által meghatározott műszaki tartalom ellenértéke nettó 25 millió forint.

A fejlesztés lebonyolítása, finanszírozása:

Jelen pályázat szabályai alapján, a pályázat keretében az ingatlanokra irányuló fejlesztést az MKSZ által pályázati eljárást követően kiválasztott vállalkozás(ok) végzi(k) el.

A pályázó nyertes pályázat esetén nem kap vissza nem térítendő támogatást, azaz saját hatáskörben konkrét beruházási tevékenységet nem kell elvégeznie, nem kell számlákat kiállítania és kifizetnie, valamint nem kell a támogatással elszámolnia.

A megvalósítás az önkormányzat tulajdonát képező, a Nagykanizsai Tankerületi Központ használatában lévő, hévízi 1089/1. hrsz-ú, kivett sportcsarnok és udvar tkv-i megjelölésű, ingatlanon található műfüves pályán valósulna, meg, melyhez a hozzájárulás a Tankerület felé elindításra került.

Az MKSZ az ingatlan tulajdonosával – a pályázat nyertessé nyilvánítását követő 90 napon belül – megállapodást köt, amelynek főbb feltételei:

- az ingatlan tulajdonosa a megjelölt építési munkákhoz kifejezetten és visszavonhatatlanul hozzájárul;

- ha a pályázó olyan ingatlan tulajdonosa, amely harmadik személy vagyonkezelésében áll, a vagyonkezelő a beruházáshoz, felújításhoz kifejezetten és visszavonhatatlanul hozzájárul;

- a megvalósított tárgyi eszköz beruházás, felújítás az ingatlan tulajdonosának tulajdonába kerül;

- a felek rögzítik, hogy a gazdagodás mértéke megegyezik az elvégzett felújítás szerződésben rögzített bruttó értékével, amelyet az ingatlan tulajdonosa saját gazdagodásaként elismer;

- az ingatlan tulajdonosa kötelezettséget vállal, hogy a megállapodás megkötését követően a teljes bruttó beruházási összeg 30%-át (amely egyben a teljes gazdagodás elismert összege) gazdagodás megtérítési előleg jogcímen az MKSZ által megjelölt számlára megfizeti;

- az ingatlan tulajdonosa a gazdagodás elismert összege 70%-ának megfelelő értékben bérbe adja a tornatermet az MKSZ-nek, amelyet az MKSZ jogosult bérbe, vagy használatba adni, illetve a bérleti jogot másra átruházni.

Az MKSZ a pályázatban való részvételt pályázati biztosíték nyújtásához köti. A pályázati biztosíték összege valamennyi pályázati kategóriában, pályázatonként az igényelt beruházás, felújítás összegének az 5%-a. Nyertes pályázat esetén a pályázati biztosítékként megfizetett összeg az ingatlan tulajdonosa, vagy a vagyonkezelője által fizetendő összegbe beszámít.

A fentiek alapján kérem a Tisztelt Képviselő-testületet az alábbi határozati javaslat elfogadására. A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete, a Magyar Kézilabda Szövetség Országos Tornaterem Felújítási Programjában, a IV. pályázati kategóriában, kültéri kézilabda program keretében pályázatot nyújt be a tulajdonát képező, a Nagykanizsai tankerületi Központ használatában lévő, hévízi 1089/1. hrsz-ú, kivett sportcsarnok és udvar tkv-i megjelölésű, ingatlanon található műfüves pálya, kézilabda pályaként történő kiépítésére nettó 25. 000 e Ft értékben. A Képviselő-testület a pályázatban együttműködő partnernek felkéri a Hévízi sportkört.
2. A Képviselő-testület felhatalmazza polgármester, hogy az ingatlant használó Nagykanizsai Tankerületi Központtal a pályázat beadása érdekében a szükséges egyeztetést folytassa le.

Felelős: Papp Gábor, polgármester

Határidő: 2018. január 22.

1. A Képviselőtestület megismerte és vállalja, hogy a pályázat nyertessége esetén a megállapodás megkötését követően, a teljes bruttó beruházási összeg 30%-át (amely egyben a teljes gazdagodás elismert összege), gazdagodás megtérítési előleg jogcímen, a Magyar Kézilabda Szövetség által megjelölt számlára megfizeti, a 2018. évi költségvetés tartalék terhére.

Felelős: Papp Gábor, polgármester

Határidő: 2018. február 15.

1. A Képviselő-testület megismerte és vállalja, hogy a gazdagodás elismert összege 70%-ának megfelelő értékben bérbe adja a tornatermet az Magyar Kézilabda Szövetségnek, és egyúttal kezdeményezi a szövetségnél, hogy az elkészült kézilabda pályát a Hévízi Sportkörnek adja használatba.
2. A Képviselő-testület megismerte és vállalja, hogy az MKSZ a pályázatban való részvételt pályázati biztosíték nyújtásához köti. A pályázati biztosíték összege valamennyi pályázati kategóriában, pályázatonként az igényelt beruházás, felújítás összegének az 5%-a. Nyertes pályázat esetén a pályázati biztosítékként megfizetett összeg az ingatlan tulajdonosa, vagy a vagyonkezelője által fizetendő összegbe beszámít.
3. A Képviselő-testület felhatalmazza a polgármestert, hogy az ezen program megvalósulását is célzó szakmai megállapodást, a csatolt tervezet korekcióját követően aláírja a Hévízi Sportkörrel.

Felelős: Papp Gábor, polgármester

Határidő: 2018. január 22.

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kránitz Patrícia | ügyintéző |  |  |
| Őry Rozália | kabinetvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |